《王子乔》
两汉·佚名

王子乔。参驾白鹿云中遨。参驾白鹿云中遨。下游来。

王子乔。参驾白鹿上至云戏游遨。上建逋阴广里践近高。

结仙宫过谒三台。东游四海五岳上。过蓬莱紫云台。

三王五帝不足令。令我圣朝应太平。养民若子事父明。

当究天禄永康宁。玉女罗坐吹笛箫。嗟行圣人游八极。

鸣吐衔福翔殿侧。圣主享万年。悲今皇帝延寿命。

作者简介：亦称无名氏，是指身份不明或者尚未了解姓名的人。源于古代或民间、不知由谁创作的文学、音乐作品会以佚名为作者名称。